
I.  Quae  de  haemophilia  scripta  sunt  com- 
ponuntur. 

Antiquissimus  de  haemophilia  nuncius  invenitur  apud 
Abulkasim  el-Zahrewi,  medicum  arabicum  Cordubae,  sub 
fine  anni  MC.  Anno  1784  Fordyce  et  anno  1793  Chemnitz 
de  aliquo,  qui  in  hunc  morbum  inciderat,  retulerunt.  Nostri 
autem  saeculi  initio  Otto  („An  account  of  an  hemorrhagic 
disposition  existing  in  certain  families  by  John  C.  Otto  of 
Philadelphia, “ Med.  and  phys.  journal  for  the  year  1808. 
Jul.) , Rush,  Boardley,  Hay  et  Buel  multifariam  eum  consi- 
deraverunt. Deinde  Fr.  Nasse  accuratius  hanc  rem  est 
perscrutatus,  („Von  einer  erbl.  Neigung  zu  tbdtl.  Blutun- 
gen,“  Archiv  flir  med.  Erfahrungen  von  Horn,  Nasse  und 
Henke  1820.  p.  385).  Idemque  („Bhein.  u.  westph.  Cor- 
respondenzbl.  1845,  Nr.  XIV“)  Schbnlein  nominavit  mor- 
bum illum  „haemophiliam“,  eamque  in  pathologiam  intro- 
duxit. 

Praeterea  nominandi  sunt  autores:  Keller,  („Von  der 
erbl.  Neigung  zu  tbdtl.  Blutuugen,“  Inaug.  - Abhandlg., 
WUrzburg,  1824.  Elsaesser,  (Hufelauds  Journal  flir  pract. 
Heilkunde  1824,  Febr.  p.  89,  Sept.  p.  109;  1828,  Nov.  p. 
122).  Hopf  „Ueber  die  Haemophilie,“  Inaug. - Abhdlg., 
Wiirzb.  1828).  Pdeken  („Neue  Untersuchungen  in  Betreff 
der  erbl.  Neigung  zu  tbdtl.  Blutungen;“  Frankf.  1829). 
Schliemann  („De  dispositione  ad  haemorrhagias  perniciosas 

hereditaria/'  dissert.  inaug.,  Wirceb.  1831).  Eschericli 
(„Geschichte  eines  Bluters,"  Sclimidfs  Jalirb.  37.,  XIV., 
p.  25).  llosch  („Untersuclmngen  aus  dem  Gebiete  der 
Heilwissenschaft,  I.  p.  201.,  Stiittg.  1837“).  Grandidier 
(„Ueber  die  erbl.  Neigung  zu  tbdtl.  Blutungen,  od.  die 
sogen.  Bliiterkr.“,  Hannov.  Annalen  1839.  IV.  p.  1).  Ga- 
briel,  („De  haemorrliagiis  hered.“,  diss.  inaug.  Ber.  39). 
Plumicke  .(„De  haem.  hered.“,  diss.  inaug.  Ber.  45). 
Wachsmuth  („Die  Bluterkrankheit,"  Magdeb.  49).  Lange 
(„Statist.  Untersuchungen  liber  d.  Bluterkr.“,  Oppenheim’s 
Zeitschrift  f.  d.  ges.  Med.  1850.  October).  Stolir  („Ueber 
Haem.“,  inaug.  Abhandlg.,  Erlangen  1850).  Hyde- Salter 
(Med.  Times  and  Gaz.  March.  p.  253).  Meinel,  („Beitrag 
z.  Gesch.  der  Haem.“,  Jenaische  Annal.  51.  VI.  p.  293). 
Ed.  Martin,  („Bemerkgn.  liber  d.  Bluterkr.“,  eodem  loco 
p.  307).  Fournier  („Quelques  reflexions  a propos  d’une 
observation  de  purpura  haem.“,  Gaz.  des  hopit.  51.  Xr. 
123).  Grandidier  („Die  Haem.,“  Kassel  55).  Virchow 
(Handb.  Uber  spec.  Path.  u.  Tlier.  I.  263),  idemque  (Deutsche 
lOinik  Nr.  23.  1856).  Lemp  (Diss.  Berol.  57).  Schrey 
(Diss..  Ber.  59).  Grandidier  („Ueber  Haem.,“  Schmidts 
Jahrb.  f.  pr.  M.  1863,  Nr.  3). 


II.  Nova  haemophiliae  observatio. 

Ludovicus  Eotliacker,  Nonis  Julii  MDCCCXLIX  natus  est 
ex  parentibus  etiamnunc  vivis  et  sanis.  Pater  quidem  iuve- 
nis,  necdum  nuptiis  iunctus,  sine  certa  causa  admodum  larga 
conflictatus  est  narium  haemorrhagia,  quae  sex  per  horas 
durans,  eum  prorsus  debilitavit  et  attenuavit,  sed  nunquam 
inde  ab  illo  tempore  rediit.  Nonnullis  annis  post  autem 
idem  aliquamdiu  doloribus  rheumaticis  laboravit  una  cum 
hydarthro  dextri  genu  articulationis,  atque  paullo  post  sto- 
macho, ut  dixit,  epileptiformibus  affectus  est  convulsionibus, 
quae  eodem  anno  bis  redierunt.  Nunc  iam  aliquot  per  annos 
bona  cum  valetudine  caementarii  munere  fungitur. 

Ex  uxore,  gravibus  morbis  nunquam  afflicta,  praeter 
eum,  de  cuius  morbo  nostra  est  dissertatio,  filium  maiorem 
suscepit,  qui  tres  annos  natus  per  operationem  ecchymoseos 
capitis,  quam  per  casum  ex  alto  susceperat,  nimis  longa 
sanguinis  profusione  interiit. 

Praeterea  frater  patris  Rothackeri  et  filius  alterius  fra- 
tris ad  voluntariam  haemorrhagiam  ex  naribus  admodum 
proclives  esse  dicuntur.  De  valetudine  superiorum  huius 
familiae  generum  plane  nihil  constat. 

Ludovicus  R.  primo  aetatis  anno  bona  utebatur  vale- 
tudine ; variolarum  insitio  bene  successit,  sed  mox  erysipe- 
las capitis  et  faciei  apparuit,  post  quam  diathesis  haemor- 
rhagica, postea  exculta,  incepit.  Primum  saepissime  corne- 
is 

baiitiir  admodum  profusae  haemorrliasiac  ex  naribus,  scm- 
pcr  magno  faciei  rubore  antea  indicatae.  Posterioribus  annis 
etiam  saepe  edendi  ardore  nonnullis  horis  ante  quam  illae 
evenerunt  vexabatur.  Post  quas  sanguinis  profusiones  in- 
terdum cutis  et  membranae  mucosae  aspectum  inanimum 
ceraeque  similem  prae  se  ferebant,  et  aegrotus  i)aullatim 
tantum  exsequentibus  animae  deliquiis  refectus  complures 
per  dies  de  violentis  capitis  doloribus  conquerebatur.  Ha- 
morrhagiae  intervallis  unius  hebdomadis  usque  ad  intervalla 
sex  hebdomadum,  atque  ita  quidem,  ut  profusiones  vehe- 
mentiores  laesiones  vel  punctas  vel  scissas  dentisque  ex- 
tractionem consequerentur  redierunt;  neque  tamen  omnis 
vasum  in  continuitate  divisio  haemorrhagias  pariter  peri- 
culosas effecisse  dicitur. 

Octo  annos  natus  aegrotus  laboravit  morbillis,  qui, 
ut  scarlatina  proximo  anno  erumpens,  mite  praeteriebaut. 
Per  hos  morbos  acutos  diathesis  haemorrhagica  latuisse  di- 
citur. Nonnullis  mensibus  post  morbillos  aegrotus  queri 
coepit  de  rheumaticis  articulationum  doloribus,  mox  natura 
rheumatismi  articulorum  chronici  praeditis.  Praecipue  dextri 
genu  articulatio  affecta  erat:  graves  dolores  parabat,  ma- 
teriae aquaticae  effluvio  intus  turgescebat  motaque  edidit 
crepitatiouem.  Hoc  ab  tempore  ad  illa,  quae  diximus,  sym- 
ptomata haemophiliae  accesserunt  etiam  voluntariae  sangui- 
nis profusiones  in  textum  cutis  et  in  textum  subcutaneum, 
ambitu  circiter  neogrossi  usque  ad  magnitudinem  manus, 
saepissime  in  crure,  in  tibiae  continuitate.  Abibant,  post- 
quam quinque  dies  usque  ad  quatuor  hebdomades  manse- 
rant et  solitas  sanguinis  sub  cute  effusi  mutationes  absol- 
verant. Cutem  superiaceutem  paullulum  sursum  tumefacie- 
bant, durae  erant  pressaeque  magnos  excitabant  cruciatus. 

IIoc  igitur  modo  morbus  variente  typo  se  manifestabat 
usque  ad  extremum  Aprilem  anui  MDCCCLXII,  quo  post- 

quam  quatuordecim  diebus  ante  sanguis  sponte  e naribus 
emanavit,  convulsiones  epilepticae  ingruerunt.  Aegroti  te- 
stimonio varii  prodromi  eas  antecedebant : tum  bulimus,  tum 
insoliti  sensuum  casus,  hallucinationes,  scutillarum  conspe- 
ctus, visiones  deformes.  Ante  ipsas  convulsiones  aegrotus 
magno  angore  vexabatur,  tum  frigore  tum  aestu  laborabat 
membris  agitatis.  Caeteram  ipsae  illae  convulsiones  vehe- 
mentissimae  et  perfectae  epilepsiae  naturam  prae  se  fere- 
bant. Paene  quotidie  et  interdiu  et  noctu  eiusmodi  con- 
convulsiones  longiores  brevioresve  fiebant.  Quas  baudqua- 
quam  plena  eupboria  subsequebatur,  sed  interdum  perfecti 
status  maniaci  apparebant.  In  quibus  aegrotus  furentis  instar 
in  omnia  saeviebat,  quodvis  morsu  et  manu  divellebat,  cul- 
trum corripuit  se  laesurus  eque  fenestra  se  praecipitare 
cupiebat.  Somnus  eius  noctibus  nullis  convulsionibus  in- 
terruptis plerumque  terrificis  visionibus  turbabatur  atque 
persaepe  aegrotus  premi  sibi  videbatur  impetu  epileptico, 
qui  tum  postridie  etiam  revera  evenire  solebat. 

Hoc  tempore  Rotbacker  salutem  petiit  a regio,  Rom- 
bergi  viri  amplissimi  doctissimique  auspiciis  florente,  insti- 
tuto policlinico,  cuius  ex  libellis  haec  de  illius  statu  repeto: 

„Mensis  Maii,  dies  VII:  Aegrotus  infirmus,  multum  et 
per  noctem  et  per  diem  dormit,  appetitus  mediocris,  sudo- 
libus  valde  laborat.  D.  XIII.  Profusam  epistaxem  con- 
vulsiones sequebantur  tempore  vespertino,  quibus  praeteritis 
non  eupboria,  imo  vero  deliria  orta  sunt.  Praecessit  con- 
vulsionibus cephalgia  cum  magno  psychica  exaltatione. 

Rcp.  Acidi  sulf.  Hali.  III  Dr.  D.  s.  3 mal  tgl  10 
Trpfu. 

Praeterea : 

Rcp.  01.  lecor  aselli  VI  Unc.  D.  s.  2 mal  tgl.  1 Essi. 

D.  XX.  Post  hamorrliagiam  ex  naribus  iterum  covul- 

sioiies  exortae  sunt,  quae  usque  ad  d.  XXIII.  li.  m.  perse- 
verarunt. 

D.  XXIX.  Tempore  matutino  hora  VII.  usque  XII., 
meridie  hora  I.  usque  II.,  vespertino  liora  VI.  usque  VIII. 
convulsionibus  puer  atfectus  est,  quas  deliria  sequebantur. 

Meus.  luni,  d.  X.  Quamquam  vehementes  illae  con- 
vulsiones non  amplius  adfuerunt,  quotidie  tamen  aegrotus 
animi  deliquiis  rursus  capitur,  quae  plerumque  exiguae  con- 
vulsiones cum  deliriis  sequuntur.  Genu  dextrum  tum  magis 
tum  minus  tumescit  et  vehementibus  usque  ad  pedis  digitos 
pergentibus  doloribus  vexatur.  In  regiorje  dextra  inguinali 
ecchymosis  palmae  manus  fere  magnitudinis  conspicitur, 
cui  iam  aliae  in  cruribus  praecesserant. 

D.  XIII.  Genu  tumor  aliquantum  decrescit,  sed  in  re- 
gione lienali  magnos  dolores  aegrotus  se  sentiri  dicit.  Lienis 
volumen  non  admodum  auctum  est.  Per  octo  dies  puer 
horripilationibus  saepe  capitur,  quas  sudores  sequi  solent. 
Haemorrhagiae  non  amplius  apparuerunt  neque  minus 
convulsiones.  “ 

A die  XVII.  ante  calendas  Iulii  exceptis  vagis  dolo- 
ribus rheumaticis  plena  erat  euphoria,  per  quam  puer  quoti- 
die in  flumine  corpus  abluebat.  Extremo  demum  mense 
Septembri  ecchymoses  sub  cute  redierunt  atque  etiam  im- 
petus epileptici  denuo,  sed  in  alia  forma,  eruperunt. 

Tertio  die  ante  Id.  Nov.  MDCCCLXII.  aegrotus  cu- 
randus mihi  Rombergi,  viri  illustrissimi,  comitate  permis- 
sus est. 

Pro  aetate  eius  corpus  modice  tantum  excultum  est. 
Color  mira  est  tenuitate,  habitus  mediocriter  anaemicus, 
venae  cutaneae  totius  fere  corporis  valde  completae  atque 
pellucidae.  Capillae  sunt  flavae,  oculi  caerulei;  ceterum 
corpus  iusta  ratione  est  formatum,  et  mens  haudquaquam 
mala  excellit  intelligentia.  Functiones  oculorum  ct  aurium 

attenuatae  sunt,  ita  ut  saepe  „monclies  volantes“,  ut  Franco- 
Galli  dicunt,  appareant.  Adest  diplopia,  exigua  paralysi 
musculi  recti  int.  dextr.  orta.  Qui  status  duodeviginti  gra- 
duum prismate  tollitur.  Quae  adest  autem  myopia,  perspi- 
cillp  numeri  X.  removetur.  Vis  memoriae  paullulum  est 
attenuata.  Volumen  splenis  mediocriter  est  auctum.  Inte- 
riorum organorum  praeterea  mutationes  nullo  modo  statui 
possunt.  Regio  lumbalis  sinistra  a columna  vertebrali  us- 
que ad  eiusdem  lateris  regionem  bypocbondriacam  in  al- 
tiore  inspiratione  et  in  flexu,  pressa  praecipue  maiores 
minoresve  efficit  dolores,  qui  ab  extremo  demum  mense 
Septembri  exstiterunt.  Articulatio  genu  dextrius  mota  do- 
lorem affert  atque  condylus  internus  femoris  dextrius  tumore 
haud  exiguo  affectus  est.  In  capsula  articulationis  et  bursa 
mucosa  tenue  est  effluvium  aquaticum.  In  regione  iliaca 
sinistra  subcutanea  apparet  ecchymosis,  quatuor  fere  digi- 
torum quadratorum,  quae  per  nonnullos  iam  dies  durans 
sua  sponte  evenisse  dicitur.  Ceterum  aegrotis  status  univer- 
salis satis  bonus  est,  nisi  quod  interdum  frigore  tentatur. 
Arteriarum  pulsus  singulis  minutis  sunt  LXXXVIII,  admo- 
dum exigui. 

In  regione  tuberum  frontatium  utrimque  sunt  duae 
haud  leves  cicatrices,  quarum  sinistram  puer  tres  annos 
natus  casu  in  acutam  aliquam  aciem  accepit,  cute  in  con- 
tinuitate discissa,  sanguine  vehementer  profuso,  sensimque 
tantum,  sed  sine  magnis  impedimentis  valetudine  restituta. 
Dextra  iiutem  profecta  est  a casu  in  viam  stratam  ante 
quatuor  fere  annos.  Magna  orta  erat  contusio,  cui  hirudines 
impositae,  quamvis  multum  sanguinem  detraherent,  tamen 
exiguam  tantum  atfei  ebant  mutationem.  In  nosocomio 
igitur  illo,  cui  nomen  est  Bethaniae,  Berolini,  aegroto 
contusio  cultro  aperta  et  sanguinis  coagulum  remotum  est. 

Quo  facto  compressione  sanguinis  profusio  haud  violenta 
repressa  est. 

1 osteriore  tempore  saepius  evenerant  convulsiones 
epilepticae,  quas  observandi  illo  iam  die  occasio  mihi  est 
oblata : 

Levi  praegresso  oris  rubore  aegrotus  subito  media  in 
enunciatione  caput  in  pectus  demisit,  expalluit,  oculos 
semiclausos  modo  sursum  modo  introrsum  vertit,  superiori- 
bus extremitatibus,  quae  spastice  extendebantur,  trepidavit. 
Conscientia  et  sensus  plane  non  adfuerunt.  Deinde  vultibus 
eius  nonnullis  spasmis  convulsis  post  pauca  temporis  puncta 
totus  impetus  — Franco  - Gallico  „petit-mal“  respondens  — 
praeteriit.  Aegrotus,  ut  post  duos  illos  impetus  paene  sine 
intermissione  consecutos,  ita  tunc  quoque  asseveravit,  ante 
convulsiones  eadem  insolita  sensibus  suis  accidisse. 

Datum  est  aegroto: 

Kcp.  Ferri  bydr.  gr.  IV.  Pulv.  rad.  Khei  gr.  III.  Saccb. 
gr.  X.  M.  f.  p.  D.  s.  3mal  tgl.  1 Pulver. 

Praeterea  commendatae  sunt  quotidianae  frigidae  lava- 
tiones columnae  vertebralis  et  spongiae  aqua  frigida  imbutae 
in  vertebris  colli  alligatio  quotidie  dena  minuta. 

Sequentis  diei  (Nov.  XII)  initio  novo  impetu  paucorum 
momentorum  facto  aegrotus  convulsionibus  vacabat  usque  ad 
diem  XVI.  Nov.  Huius  diei  horis  antemeridianis  dextrius 
genu  articulationem  plane  sanam  inveni,  sinistri  autem 
pedis  phalanges  et  articolatio  tibio  - tarsalis  paullulum 
lumefactae  erant  et  dolebant.  Ecchymosis  cutanea  in 
regione  iliaca  sinistra  prorsus  evanuerat.  In  sinistri  genu 
articulatione  prope  patellam  parvula  apparuit  ecchymosis. 
Aegrotus  in  ipso  mihi  interroganti  respondendo  expalluit, 
de  aurium  sonitu  et  frigore  conqueritur  brevique  corripitur 
impetu,  post  quem  cubitum  it.  Paucis  vero  momentis  post 
brevissimis  intervallis  tres  sequuntur  impetus  multo  violen- 

tiores:  primum  contractiones  tonicae  factae  sunt,  extremi- 
tatibus extensis,  capite  reflexo,  ore  spastice  clauso,  oculis 
deorsum  et  introrsum  versis,  cordis  pulsu  et  anima  non 
auditis.  Deinde  convulsiones  clonicae  secutae  sunt,  vehe- 
mentes vultuum  spasmi,  oris  invicem  apertio  et  conclusio, 
dentium  compressus.  Caput  omnes  in  partes  agitabatur 
agitatumque  aliquantum  temporis  in  pulvinos  reiiciebatur. 
Totum  corpus,  contractorum  trunci  musculorum  ludibrium, 
temere  modo  sursum  modo  deorsum  modo  in  obliquum 
lactabatur.  Hoc  impetu  per  pauca  minuta  facto  post  ple- 
nam nonnullorum  momentorum  euphoriam  novus  eiusdem 
generis  secutus  est  cum  aegroti  murmuratione  cantus  simili 
coniuuctus.  Corporis  temperatio  interea  in  thorace  erat 
normalis,  in  extremitatibus  autem,  praecipue  inferioribus, 
admodum  depressa.  Os  valde  erat  exsangue.  Impetum 
secutae  sunt  graviores  animae  meatus,  pectoris  et  capitis 
dolores  usque  ad  vesperam.  Regionis  lumbalis  sinistrae 
dolores  aucti  erant  atque  appetitus  plures  per  dies  deerat. 

Quamquam  novae  convulsiones  epilepticae  Novembri 
non  eveniebant,  valetudo  universa  tamen  turbabatur.  Aegro- 
tus enim  saepius  conciabatur  vehementi  totam  per  calvam 
extenso  capitis  dolore,  interdum  unum  diem  permanente. 
Appetitus  raro  tantum  aderat. 

Die  XXVI.  dextri  genu  articulatio  denuo  doluit  et 
profluvio  in  capsula  tumefacta  est,  ita  ut  flecteretur  qui- 
dem non  difficile,  extendi  autem  ultra  rectangulum  non 
posset.  Ipsa  patella  saltabat.  Sed  infricto  ung.  Kalii  iod. 
tumor  et  dolor  tertio  iam  die  plane  evanuerunt.  Eodem 
autem  XXX.  Novembr.  die  utraque  carpi  articulatio,  quo- 
ties movebatur,  simulque  sinistra  regio  lumbalis  dolebant. 

Parvae  ecchymoses  ortae  et  sublatae  sunt  solito  modo. 
Aegrotus  querebatur  de  hebete  capitis  pressione  et  per- 
petuo ante  oculos  tremore.  Somnus  recta  erat  diurnitate. 

sed  coiicitfitis  et  teiTibilibiis  somniis  saepe  interrumpe- 
batur. 

1 umores  et  dolores  tertio  iam  die  mens.  Dee.  diffu- 
geiuiit,  ita  ut  valetudo  aegroti  universa  prorsus  non  tur- 
baretur. 

Die  VII.  autem  articulationes  carpi  iterum  leni- 
ter tumefiebant,  appetitus  exiguus  erat,  somnus  inquie- 
tus veliemensque  capitis  dolor,  qui  IX.  etiam  die,  quo 
caetera  evanuerunt,  permanebat. 

Die  Xni.  denuo  parvae  ecchymoses  apparuerunt, 
quarum  una  praecipue,  musculum  abductorem  hallucis 
brevis  dextri  pedis  occupans,  quoties  premebatur,  magnos 
parabat  dolores.  Capitis  autem  dolor  discesserat. 

Die  XV.  Iam  ecchymoses  illae  manent;  oculi  saepe 
„mouches  volantes  “ et  diplopia  afficiuntur.  Aegrotus  saepe 
terrore  ex  somno  excitatur,  certo  sibi  visus  cadere. 

Die  XXVI.,  usque  ad  quem  diem  morbi  status  idem 
fere  erat,  capitis  dolore  aucto,  sua  sponte  e naribus  san- 
guinis profluvium  accidit,  cuius  observandi  nobis  metipsis 
nulla  fuit  occassio.  Aegroti  autem  testimonio  quadrante 
horae  ante  illud  gravis  quidam  dolor  fossam  suprasterna- 
lem pervasit,  spiritusque  sine  difficultate  duci  non  potuit- 
Sanguinis  pondus  sex  unciarum  usque  ad  novem  amisisse, 
ipseque  sanguis  cito  concrevisse  dicitur.  Quae  sanguinis 
profusio  plures  per  dies  redibat,  minus  quidem  vehemens. 
Aegroti  caput  minus  dolebat,  ipse  autem  tanta  laborabat 
virium  defectione,  ut  saepe  animus  eum  relinqueret.  Ple- 
rumque ceterum  sanguis  ex  sinistra  tantum  nare  fluebat, 
in  largissimis  autem  profusionibus  etiam  ex  dextra,  sed 
seinper  minus.  Guttae  nonnullae,  si  fluebant,  sanguinis 
ex  dextra  nare  profluere  solebant.  Maemorrhagiarum  per 
dies  aegroti  alvus,  quae  ter  aut  quater  singulis  diebus 
eiiciebatur,  tenuis  et  sufflava  erat.  Urina  initio  valde  lu- 

tosnm  liabebat  sedimentum,  postea  autem  plane  clarum 
ostendebat  colorem. 

Die  XXVIII. : Appetitus  deficit,  saepe  ad  vomendum 
aegrotus  inclinat;  arteriarum  pulsus  exigui  et  centeni  sin- 
gulis minutis  sunt.  Puero  firmi  cibi  et  aliquid  boni  vini 
praebentur. 

Die  XXXI.  aegrotus,  quum  domum  prodiisset,  dolori- 
bus sinistrae  extremitatis  inferioris,  praecipue  articulationis 
tibio- tarsalis,  haud  leviter  tumefactae,  vexatus  est  atque 
primo  die  lannarii  MDCCCLXIII.  anni  iterum  praegressa 
aura  convulsiones  epilepticae  evenerunt  eodem,  quo  antea 
factae  erant,  modo.  Euphoria  ei  non  statim  contigit,  sed 
conscientia  vacuus  iacebat  et  postero  demum  mane  arti- 
culate loqui  poterat.  lam  quotidie  eiusmodi  impetus  acci- 
debat usque  ad  diem  IV.,  quo  etiam  sinistrae  extremitatis 
dolor  desiit.  Ecchymoses  interea  exigua  erant  magnitu- 
dine. Nonnullae  sanguinis  guttae  quotidie  usque  ad  diem 
VIII.  ex  nraibus  fluebant.  Aegrotus  admodum  est  exsan- 
guis. Regiouis  lumbalis  dolor  rediit,  tamen  sine  ullo 
magno  lienis  tumore.  Magna  laborat  languitudine  multum- 
que dormit.  Arteriarum  pulsus  imbecilli  et  centeni  deni 
sunt.  Memoria  valde  est  attenuata,  capitis  dolor  vehemens, 
appetitus  exiguus. 

Primo  Februarii  die  sinistri  genu  articulatio  denuo 
doluit  et  usque  ad  diem  IV.  magnum  liquoris  profluvium 
in  eam  factum  est,  ita  ut  immota  leviter  esset  flexa  vehe- 
menterque  doleret.  Aegrotus  interdiu  magna  inquiete  et 
noctu  insomniis  laborabat.  Huc  accessere  nonnulli  breves 
impetus  epileptici,  quos  exigua  haemorrhagia  secuta  est. 
Pulsus  octogeni  maiore,  quam  solent,  sunt  intentione.  To- 
tum corpus  sudorem  effundit.  Ceterum  magnopere  est  at- 
tenuatus ; in  lingua,  quamvis  pura,  amarum  sentit  saporem 
minimumque  habet  edendi  desiderium.  Caput  non  dolet 

quidem,  sed  iniucunda  est  gravitate.  Lucis  citamenta 
mediocrem  tantum  in  pupillos  vim  exercent.  Conscientia 
compluries  evanescit  ita,  ut  oculis  semiclausis  confuse  lo- 
quatur, interrogantibus  perplexa  det  responsa,  atque  si 
clara  voce  nominatim  vocatur,  cohorrescens  adstantes  co- 
gnoscat. Saliva  bullans  ex  ore  destillat.  In  cruribus  par- 
vae apparent  ecchymoses. 

Hic  igitur  status  interdum  interruptus  manebat  usque 
ad  diem  VI.  mensis  Febr.,  quo  omnia  morbi  symptomata 
tantopere  decrevere,  ut  aegrotus  integra  cum  conscientia 
lectum  reliquerit.  Genu  articulatio  paullulum  tumefacta 
dolore  prorsus  paene  vacat.  Utraque  autem  regio  hypo- 
chondriaca haud  leviter  dolet.  Sequentibus  diebus  nulla 
facta  est  mutatio,  praeter  quam  die  VII.  et  VIII.  aliquid 
sanguinis  ex  dextra  nare  effluxit. 

D.  XX.  aliquod  bullis  similes  et  eminentes  apparuerunt 
ecchymoses  in  cristis  tibiarum,  praecipue  im  maiorum  ve- 
narum continuitate  conspicuae;  eiusdem  generis  duae  in  dex- 
tro femore  inveniuntur.  Affectiones  rheumaticae  admodum  de- 
serere. Capitis  autem  dolor  interdum  tam  est  vehemens, 
ut  quies  nocturna  aegroti  turbetur.  Praeterea  nonnunquam 
ex  dextra  nare  aliquod  sanguinis  guttae  profluunt.  Urina 
est  claro  colore  et  pondere  specif.  1,022.  Medicina  ei 
praebetur : 

Rcp.  Tinct.  Ferri  pom,  III  Dr.  Ds.  3 mal  tgl.  10  Trpfn. 

Vespere  die  XII.  inferiores  extremitates  vexatae  sunt 
doloribus  rheumaticis,  quibus  nox  valde  inquieta  successit. 
Postero  mane  dextri  genu  articulationem  magis,  quam  un- 
quam antea,  tumefactam  esse  vidimus.  Deliria  in  pa- 
roxysmis eveniebant,  quae  post  quinque  minutorum  soporem 
euplioria  sequebatur.  Oculi  sunt  semi  clausi,  extremitates 
sine  ullo  motu  extensae.  In  sinistri  cubiti  cute  locus 
est  fulvus  diffuse  expansus.  Idem  fere  est  hypogastrii  color. 

antea  magis  exsanguis.  Arteriarum  pulsus  sunt:  95.  Noctu 
aegrotus  doloribus  rheumaticis  ita  erat  conflictatus,  ut  ne 
tantillum  quidem  temporis  connivere  potuisset. 

Die  XXIII.  iis  tantopere  est  agitatus,  ut  paene  nequiret 
iacere  et  quavis  corporis  parte  tacta  magnum  ederet  do- 
lorem. Idem  soporis  status  apparuit,  deliriis  dimidiae 
horae  intervallo  compluries  accedentibus.  Os  admodum 
rubet;  arteriarum  pulsus,  non  sibi  constantes,  sunt:  100 
admodum  exigui.  Urinae  pond.  sp.  est:  1,015.  Hora  se- 
cunda postmeridiana  spontanea  sanguinis  profusio  ex  dextra 
nare  evenit,  librae  paene  magnitudine,  quinque  per  horas 
cum  intervallis  durans.  Nona  hora  vesperis  aegrotum  ad- 
modum infirmum  et  debilem  inveni.  Arteriarum  pulsus 
erant:  115,  pond.  sp.  urinae  erat:  1,020. — Analy sis  ehem, 
quant.  nos  docebat  haec: 


Pond.  specf.  seri  sanguinis  erat:  1,028. 

Die  XXIV.  post  noctem  doloribus  rheumaticis  valde 
turbatam  hora  septima  puer  iterum  magnam  sanguinis  quan- 
titatem ex  naribus  amisit,  ita  ut  non  possem  quin  duplicem, 
tubulo  Belocqui  adhibito,  tamponadem  facerem.  Quo  facto  san- 
guinis profusio  quidem  desiit,  sed  puer  magnopere  ener- 
vatus et  infirmatus  erat,  ita  ut  saepius  animus  eum  relin- 
queret. Pulsus,  qui  paene  sentiri  potuerunt,  erant:  128. 
Cutis  humet,  urentique  aegrotus  cruciatur  siti. 

In  cristarum  tibiarum  continuitate  constant  etiamnunc 
parvulae  illae  ecchymoses;  dextri  genu  articulatio  tumere 
et  dolere  pergit.  Ventris  tegumentorum  cutis  lurido  ob- 


79,54  Albumin 
4,35  Fibrin. 
1,82  Fette. 


in  100  Gew.thln. 


5,43  Lbsl.  Salze. 
3,82  Extraktivstoffe 

ducta  est  colore  usque  ad  epigastrium.  Regiones  hypo- 
chondriacae haud  levi  conflictantur  dolore.  Aegrotus  per 
proximas  vigenti  quatuor  horas  molles  et  helvolas  faeces 
quater  exinaniverat.  Urina  ultimis  sex  horis  exigue  emissa, 
post  ipsam  emissionem  crassam  lutosumque  ostendebat  uri- 
corum salium  sedimentum,  tertiam  fere  partem  ponderis 
universi  faciens. 

Pondus  eius  spec.  erat:  1,048. 

In  venis  iugularibus  clari  audiebantur  fremitus,  quos 
nos  dicimus  „Nonnengerausche.“  Noctu  puer  diu  et  arcte 
dormivit. 

D.  XXV.  mediocriter  bene  se  habebat.  Dolores  ali- 
quantum defecerant,  arteriarum  pulsus  erant:  96,  urinae 
pond.  sp.  1,028.  Ventris  tegumenta  solitum  colorem  rece- 
perunt; faeces  autem  etiam  tum  erant  molles  et  helvolae. 

D.  XXVI.  In  dextro  humero,  in  insertionis  loco  mus- 
culi deltoidis  diffusa,  et  si  premis,  magnopere  dolens 
apparet  ecchymosis,  cuius  in  caesio  fundamento  maculae 
obscuriores  cernuntur,  magnitudine  dimidiae  volae  manus. 
Sinistri  genu  articulatio  paullulum  tumet,  atque  patella  in- 
solita est  motilitate,  in  qua  clarus  auditur  crepitus.  Pulsus 
exigui  sunt:  112.  Cultis  humet;  urinae  pond.  sp.  est:  1,020 
Noctu  aegrotus  satis  quiete  dormivit  posteroque  mane  non- 
nullis sanguinis  guttis  ex  dextra  nare  profusis  paucas  tan- 
tum de  doloribus  querelas  edidit.  Dextri  genu  articulatio 
nondum  prorsus  libere  movetur.  In  tibiarum  cristis  aliquot 
parvulae  ecchymoses  constant.  Diplopia  et  „mouches  vo- 
lantes“  redierunt.  Pulsus  sunt:  96. 

D.  XXVIII.  tempore  postmeridiano  compluries  facta 
est  exigua  haemorrhagia  ex  naribus , cui  auditus  et  visus 
hallutinatioues  et  postea  status  semisoporosus,  cum  deliriis 
coniunctus  perque  totam  noctem  manens,  successerunt. 

Primo  martis  die  saepius  de  „mouclies  volantes “ aegro- 
tus conquerebatur;  cutis  liumebat;  exigui  arteriarum  pul- 
sus erant:  126.  Iu  dextri  genu  articulatione  tenuis  tantum 
fluctuatio  constabat,  dolores  autem  prorsus  diffugerant. 
Vespere  nonullae  sanguinis  guttae  ex  dextra  nare  pro- 
fluxere. In  colli  venis  semper  fremitus  ille  auditur.  Noctu 
puer  satis  bene  dormivit  atque  die  II.  status  rheumaticus 
plane  fere  evanuerat.  Pulsus  sunt  120.  Urinae  pond.  sp. 
est  1,012.  Aegroto  datum  est: 

Ecp.  Inf.  rad.  Calami  III.  Dr.  III  Unz.  Tinct.  Ferri 
pom.  I Dr.  Syr.  simpl.  I Unz.  M.  d.  s.  3 ml.  tgl. 
1 Essi. 

Die  IX.  universa  quidem  valetudo  satis  est  bona,  sed 
appetitus  deficit.  Dextri  humeri  ecchymosis  penitus  fere 
concidit,  sed  sub  ea  minor  magis  circumscripta  exstitit. 
Motae  dextri  genu  articulationis  magnus  auditur  crepitus 
sed  ita,  ut  fluctuatio  non  sentiatur.  Pulsus  sunt:  100, 
maiore  quidem  vi,  quam  alias,  sed  non  constanti. 

Die  X.  dolores  rheumatici  in  dextro  genu  et  brachio 
redierunt,  praecipue  in  ecchymosis  iam  lucidae  loco. 

Die  XI.  puer  frigore,  visus  obscuratione,  vehementi 
capitis,  quoties  reflectebatur,  dolore  laborabat.  Non  minus 
dolebant  fossa  iugularis  et  regio  musculi  sternocleido- 
mastoidei. Pulsus  sunt:  100.  Urinae  pond.  sp.  est  1,010. 

Die  XII.  truncus  praecipue  doloribus  affectus  erat. 
Tempore  postmeridiano  aegrotum  ambulantem,  saliva  aquae 
modo  ex  ore  fluente,  vomendi  desiderium  invasit,  ita  ut 
consistere  coactus  difficile  spiraret  et  loqui  plane  non  posset. 
Quo  statu  pauca  post  minuta  transacto  de  gravitate  tan- 
tum membrorum  querebatur;  hora  autem  post  exigua  ex 
dextra  nare  sanguinis  profusio  accidit,  vespere  iterata. 

Die  XV,  dextri  genu  articulatio  etiamnunc  paullulum 
tumet,  dextri  autem  humeri  ecchymoses  prorsus  conciderunt. 

Puer  interdum  de  gravi  capitis  sensu,  aurium  sonitu,  visus 
dcminuatione  conqueritur.  Cibum  libenter  sumit;  difficile 
vero  gradus  scandit,  quum  latera  et  vox  facile  deficiant. 
Venter  inflatus  et  duratus  est,  ac  ci  premis,  dolet  praeci- 
pue in  faecum  normalium  exinanitione. 

Inde  ab  hoc  tempore  omnia  morbi  symptomata  quoti- 
die defecere,  ita  ut  aegrotus  bene  se  haberet,  donec  die 
X.  Apr.  ad  vesperum  exigua  epistaxis  evenit,  quam  pos- 
tridie septem  aliae,  eaeque  largiores  sequebantur.  Puer 
plures  per  horas  conscientia  carens  delirabat  planeque  ex 
sangui  erat  habitu.  Tribus  diebus  proximis  praeter  repe- 
titas exiguas  epistaxes,  nonnullae  parvae  ecchymoses  in 
sinistra  tibia  apparuerunt.  Dextra  articulatio  tibiotarsalis 
mota  pressave  magnos  efficit  dolores,  sed  ita,  ut  nullus 
videatur  tumor.  Praeterea  nulla  editur  querela,  appetitus 
haud  deest;  pulsus  numerantur:  88. 

Data  aegroto  est  haec  medicina: 

Rcp.  Liqu.  Ferri  sesquichl.  Dr.  I.  Aqu.  Pont.  dr.  III. 

M.  d.  s.  Sstndl.  8 Trpf.  in  Wasser. 

Initio  mensis  Augusti  1862,  quum  adessem  Beroh, 
videndi  aegrotum  occasione  usus  sum.  Neque  haemorrha- 
giae neque  convulsiones  ex  illo  tempore  exstiterant;  paucae 
tantum  ecchymoses  apparuerunt.  Saepius  autem  rheuma- 
ticis doloribus  affectus  erat,  quippe  qui  lavando  quotidie 
in  flumine  paullatim  evanuissent.  Dextri  genu  articulatio 
paullulum  tantum  affecta  erat.  Per  quatuor  hebdomades 
puer  pauaritio  in  baluce  dextra  laboraverat,  in  cuius  in- 
scisione  mediocris  ,tantum  sanguinis  profusio  facta  esse 
dicitur. 

Revera,  admodum  validum  atque  hilarem  puerum  tum 


mveni. 


III.  Haemophiliae  theoria. 


Ex  quo  omnino  liic_  morbus  maxime  memorabilis  accu- 
ratius observari  coepit,  etiam  theoriae  ab  aliis  alio  tempore 
in  medio  positae  non  deerant. 

Ita  Rieken  anno  1829  originem  baemopbiliae  ab  innata 
dyscrasia  arthritica  duxit,  quod  idem  iam  Nasse  significa- 
verat et  Elsaesser  anno  1824  plane  fere  contenderat.  Dicit 
enim  Kieken,  rationem  suae  sententiae  redditurus: 

1)  „Recentiores  eos  tantum  ad  mortiferas  haemorrhagias 
inclinare  observaverunt , quorum  parentes  vel  avi 
arthritide  laboraverunt. 

2)  In  familiae  personis  haemorrhagia  liberis  ordinis  directi 
et  linearum  transversarum  mala  arthritica  haud  raro 
observantur. 

3)  Eadem  semper  fere  in  ipsis  haemophilis  atque  prae- 
cipue vicissitudo  eorum  cum  ipsis  haemorrhagiis  ani- 
madversa sunt. 

4)  Arthritis  arctissime  cum  vasis  et  sanguinis  systemate 
cohaeret  saepeque  haemorrhagias  efficit.  “ 

Quae  primo  et  altero  loco  sunt  dicta,  ea  vere  se  habere 

liaiulquaquam  semper  comprobatum  est.  Etenim  quamquam 
constat,  liuiic  morbum  bereditarie  magis  quam  congeiiita- 
litcr  oriri,  tamen  interdum  demum  coidlatur  factumque 
est,  ut  multae  familiae  cum  diatliesi  baemorrliagica  conflic- 
tantes nec  ipsae,  nec  earum  parentes  arthritide  laboraverint. 
De  tertio  loco  monemus,  affectum  rlieumaticum  saepe  non 
succedere  sanguinis  profusionibus,  imo  utraque  eodem  saepe 
tempore  maxime  intendi,  ut  eo,  quem  nos  observavimus 
casu.  De  quarto  tandem  loco  concedo  quidem,  affectiones 
arthriticas  admodum  pertinere  ad  vasa  atque  baemorrliagias, 
sed  veresimilius  milii  videtur , utrumque  affectum  esse 
secundarium,  quam  alterum  ab  altero  dependere. 

Post  hunc  Scliliemann  anno  1828  contendit,  liaemo- 
pbiliam  connexam  et  aptam  esse  cum  scropbulosa  dyscrasia, 
oblitus  tamen,  habitu  scropbuloso  saepissime  et  ipsos  bae- 
maemorrliagiis  laborantes  et  eorum  familiam  carere.  Habi- 
tus erethicus  non  semper  est  scropbulosis. 

Porro  iie  Heyfelderi  quidem  sententia,  qua  baemopbilia 
ab  innata  dyscrasia  arthritica  eademque  scropbulosa  dedu- 
citur, plane  est  certa. 

Deinde  Meckel,  Nasse,  Elsaesser  causam  positam  esse 
putaverunt  in  insolita  sanguinis  compositione  atque  idcirco 
quidem,  quia  sanguis  non  posset  concrescere,  i.  e.  quia 
fibrinum,  quo  vasorum  thrombosis  prohiberetur,  deficeret. 
Quae  opinio  primum  eonfutata  est  quadragesimo  huius 
saeculi  anno  a Glrandidier,  Meinel,  Besser,  quipjie  qui  san- 
guinem profusum  concrescere  viderent. 

Tum  microscopicis  et  chemicis  inquisitionibus  apparuit 
fibrinum  non  modo  non  deesse,  sed  etiam  compluries  augeri. 
Semper  autem  distinguendum  est,  sanguis  inspectus  recens  ne 

sit  profusus,  au  iam  plures  per  dies  consistens,  hydraemia 
sanguinis  mutatio  effecta  sit. 

Porro,  si  Vogel  haemopliilia  ab  indole  scorbutica  pro- 
ficisci videtur,  uterque  morbus  multifariam  quidem  consen- 
tit, sed  et  propria  eius  symptomata  manifesto  diversa  sunt 
et  momenta  aetiologica  multum  discrepant:  nunquam 

scorbutus  congenitali  aut  hereditaria  est  origine,  nunquam 
haemopliilia  endemica  vel  epidemica  est  natura,  nunquam 
scorbutus  cum  tanta  haeinorrbagiarum  vehementia  con- 
iunctus  est,  nunquam  denique  impulsus  traumaticos  san- 
guinis profusiones  insolita  magnitudine  sequuntur. 

Autenrieth  et  Wedemeyer  viam  neurologicam  ingressi 
causam  continere  vitiosa  innervatione  vasorum  parietum  et 
horum  atque  capillarium  parietum  deformitate  statuerunt. 
Quae  opinio  haud  sane  cum  indignatione  reiicienda  est, 
quippe  ex  vitiosa  innervatione  vasorum  parietum  et  horum 
atque  capillarium  parietum  deformitate,  si  non  omnia,  at 
multa  intellegi  possunt  symptomata.  Est  hoc  quidem  fun- 
damentum infirmius,  quam  in  quo  morbi  ratio  statuatur, 
sed  certe  non  est,  ut  despiciatur.  Vasorum  autem  confor- 
mationi certa  quaedam  propria  esse  et  peculiaria  ex  com- 
memoratis autopsiis  haud  firmiter  colligi  potest,  sed  Schoen- 
lein , Hooper , Liston  arterias  pertenui  pariete  obtectas 
esse  saepe  animadverterunt , atque  Blagden  (a.  1817.) 
vidit  parietem  capitis  arteriae  sanguinem  fundentis  eadem 
esse  tenuitate  atque  venae,  idemque  hominem  profusa  ex 
cavo  dentis  haemorrhagia  mortuum  dissecans  in  diversis 
locis  ramorum  arteriae  carotis  externae. 

Fischer  arteriarum  parietes  tenuissimas  earumque 
membranam  elasticam  admodum  pellucidam  esse  invenit. 

Rokitansky  porro  vasorum  conformationem  pertenellam 

se  observasse  dicit.  Accuratissime  autem  ea,  quam  Vircliow 
anno  1857  in  corpore  hominis  liaemopliilia  mortui  instituit 
sectio  a Lcmp  in  dissertatione  Berolina  descrij)ta  est.  Con- 
specta hic  est  aorta  in  radice  pinguetudine  degenerata,  in 
continuitate  augusta  et  tenuis  eademque  valde  elastica; 
parvarum  autem  arteriarum  et  capillarium  nulla  cernebatur 
mutatio. 

Aliis  in  observationibus  vasorum  mutationes  ostendi 
omnino  non  ]fotuerunt,  atque  quamquam  Schoenlein  et 
Escherich  mancae  musculorum  septi  cordis  et  valvularum 
aortae  conformationi  maiorem  vim  tribuerunt,  Vircliow  ta- 
men hunc  defectum  diathesi  haemorrhagica  carere  tam 
saepe  animadvertit,  ut  inde  haud  ita  multa  repetenda  esse 
mihi  videantur. 

Vircliow  ipse  viam  pathologicam  anatomicam , cuius 
veritas  initio  maior  videbatur  esse,  ingressus  coniecit  ex 
liene  forsitan,  quippe  cuius  volumen  in  sectionibus  saepe 
auctum  reperisset,  haemorrhagiam  proficisci  eiusque  hy- 
pertrophiam esse  hereditariam: 

In  iis  enim,  qui  cum  lienis  tumoribus  cohaerent  mor- 
bis, saepeniimero  varias  haemorrhagias  observari.  lamvero 
ipse  Virchov  1.  c.  dicit,  parum  recte  omnium  eorum  morborum, 
qui  in  diathesi  haemorrhagica  positi  essent,  originem  duci 
ab  ipso  liene,  qui  ut  pote  mollis  et  teneris  vasis  abundans 
omnibus  morbis,  qui  nutritionem  vasorum  parietum  afficiant, 
hyperaemia  affici  necesse  esset. 

Deinde,  quod  Rieken  ex  sinistra  tantum  nare  sanguinem 
profluere  se  vidissse  contendit,  hoc  ad  lienalem  originem 
comprobandum,  nil  plane  valet,  quia  compluries  etiam  ex 
dextra  et  ex  utraque  nare  sanguinis  profusionem  fieri  di- 
ligenter observatum  sit.  Denique  monendum  est,  non 

semper  lieneni  aiictum  fuisse.  Etiam  si  autem  lien  unus 
et  solus  fons  esset,  tamen  diversae  illae  haemorrhagiae 
earumque  natura  haud  forent  explicatae. 

Proximo  iam  tempore  observantium  diligentia  haemo- 
philiae  exempla  multo  plura  enarrata  sunt,  quae  et  ipsa 
et  ea,  quae  inde  consequuntur,  Grandidier  in  analibus  pra- 
eficae medicinae  ed.  Schmidt  1863.  no.  III  composuit.  Ego 
moneo  tantum  hoc  loco,  ecchymomata  haudquaquam  ple- 
rumque externis  causis  ut  pulsu  oriri,  immo  me,  postquam 
aegrotus  convulsionibus  furentis  instar  circum  se  feriit,  nun- 
quam fere  ecchymomata  animadvertisse. 

His  ex  indiciis  nostro  tempore  notis  ut  haemophiliae 
theoria  statuatur,  fieri  quidem  nequit  sine  nonnullis  con- 
iecturis,  sed  posteri  has  lacunas  supplere  aut  mutare 
studebunt. 

Postremo  igitur  haec  etiam  afferre  velim.  Constat  inter 
omnes,  omnium  sanguinis  profusionem  necessariam  condi- 
tionem esse,  continuam  vasorum  separationem.  Constat 
porro,  eam  non  semper  oculis  monstrari  posse,  statim  post 
haemorrhagiam,  immo  Virchow  inquisitionibus  microscopicis 
sibi  persuasit,  interdum  in  capillaribus  et  tenerioribus  ar- 
teriis vel  venis  parvula  illa  foramina,  ex  quibus  sanguis 
profluxerat,  post  proflusiouem  claudi,  evanescere  eoque 
modo  vasis  permeabilitatem  manere.  Non  igitur  erit  cur 
miremur,  quod  aliquoties  post  voluntarias  haemorrhagias, 
nullas  animadvertimus  vasorum  continuas  separationes. 
Nervi  vasomotorii  hic  praecipue  digni  sunt,  quorum  ratio- 
nem habeamus.  Iam  vero,  quomodo  rupturae  vasorum 
oriantur  quaerimus.  Quas  sanguinis  mutationibus  effici 
posse,  quamvis  sit  certum,  tamen  ex  analysi  qualitativa 

ct  qiiantitativca  popriam  causam  in  illis  positam  esse  liaiid 
iurc  putabimus.  Nccesse  igitui-  est,  accuratius  quomodo 
sanguinis  massa  ad  vasorum  lumina  et  ad  vasorum  parietum 
naturam  se  liabeat,  considerare.  Quum  autem  neque  auctum 
esse  sanguinem  neque  eius  compositionem  mutatam  certe 
confirmare  possimus,  vasorum  parietes  diligentius  sunt  ins- 
piciendi. Fac  ut  evidens  marcor  aut  fragilitas  aut  teneritas 
vasorum  parietum  adessent,  normali  sanguinis  pressu  rup- 
turae et  liaemorrbagiae  facile  gignerentur,  sed  maiorum  va- 
sorum mutationes  pathologicas  in  haemophilis  raro  tantum 
capillarium  nulla  invenimus.  Paeterea  autem  sine  eximia 
quadam  parietum  tenuitate  et  sine  mutationibus  anatomicis 
fragilitatem  vasorum  constare  posse  ex  elasticis  iuprirnis 
partibus  in  quibus  nulla  mutatio  cernitur  colligere  licet.  At- 
que haec  quidem  in  haemophilia  magnopere  sane  audax  est 
coniectiira.  Semper  certa  quaedam  ratio  inter  sanguinis 
pressus  vehementiam  et  inter  reluctandi  vim  quae  in  vasorum 
parietibus  constare  debet.  Pressus  augeri  potest  a corde 
adversus  peripheriam,  aut  vice  versa  a venis.  Atque  huius 
quidem  pressus  conditiones  a corde  eaedem  manere  possunt 
et  nihilonimus  certis  locis  tensio  adeo  crescere,  ut  rup- 
turae oriantur.  Sin  vero  pressus  admodum  violentus  est, 
ut  in  hypertrophia  cordis  sinistri , saepius  sanguinem 
profluere  novimus.  Deinde  cor  ipsum  solito  more  moveri 
potest  sed  arteriarum  mutationes  fiunt.  Sic  titilatione  re- 
laxatio musculorum  quibusdam  in  locis  oriri  potest,  ita 
ut  sanguine  vehementer  in  eos  penetrante  rupturae  accidant. 
Nonnullis  igitur  casibus  fragilitatem  vasorum  degeneratione 
parietis  carentem  supponere  licet.  Si  arteriae  angustae  et 
transversae  earum  diametri  sanguinis  pondere  minores  sunt, 
parietes  enormiter  prementur.  Quae  haemophiliae  theroria 
confirmatur  sane  cadaverum  inspectione  a Virchow  facta, 


23 


qui  interdum  liaemopliilis  aortam  angustissimam  atque  ta- 
men elasticam,  unde  magna  ad  haemorrhagiam  inclinatio 
consequitur  observavit.  Quum  autem  etiam  in  chloroticis, 
qui  raro  sanguinis  profusionibus  afficiuntur,  eadem  animad- 
vertatur conditio,  haec  unica  causa  esse  nequit.  Cur  porro 
haemophili  plerumque  largissime  sanguinem  profundunt, 
vel  ut  aliis  dicam  verbis  cur  non  vasorum  thrombosis  legi- 
timo tempore  venit? 

Fibrini  autem  inopiam,  ad  quam  antea  omnia  temere  re- 
ferre solebant  comprobare  nostro  cum  dolore  non  possumus. 
Foret  sane  sanguinis  pressus  quolibet  modo  auctus  hic 
nostrae  sententiae  adminiculum,  sed  mihilominus  putandum 
nobis  esset,  eum  certo  tantum  tempore  aut  certis  quibus- 
dam vasorum  locis  augeri.  Vellem  igitur  nervis  vasomo- 
toriis  haud  exiguam  nostri  morbi  partem  tribuere,  causam 
positam  esse  ratus,  in  certis  nervorum  intentionis  rationi- 
bus, sed  ita  ut  locus  intentionis  mutetur.  Negari  non  potest, 
spontaneas  haemorrhagias  paroxysmi  instar  evenire,  neque 
animi  affectus  et  tempestatis  vicissitudinem  nullam  vim 
exercere.  Locus  porro  haemorrhagiae  non  idem  est  in 
omnibus  aegrotis,  nec  plane  ibi  semper  ubi  vasa  tenuissi- 
mis  iustructa  sunt  parietibus,  sed  cuivis  solet  esse  locus 
minoris  resistentiae.  Eodem  modo  se  habent  ecchymomata, 
quae  possunt  quidem  per  totum  corpus  esse  dispersa,  sed 
plerumque  in  alio  alibi  animadvertuntur. 

Haemorrhagiae  denique  laesionibus  externis  ortae  solent 
sane  satis  esse  largae,  sed  novimus,  exigua  vulneratione 
in  eodem  homine  tum  parvam  tum  maximam  haemorrha- 
giam, tum  etiam  mortem  effici  posse. 

Ex  iis  igitur,  quas  adhuc  attulimus,  rebus  videtur  no- 

bis  dispositio  liacmorrhag-ica  posita  esse  in  vitiosa  certa- 
nini  vasorum  partium  evolutione,  in  ])raecipua  vasorum 
parietum  fragililtate,  inque  imperfecta  eorum  innervatione, 
sed  cum  temporum  intervallis  et  locorum  vicissitudine. 


VITA. 


Natus  sum  Eichardus  Otte,  Proliclen,  pago  Braii- 
denburgense,  anno  1840,  patre  Henrico,  matre  A mali  a, 
e gente  Otto,  quos  adhuc  superstites  pio  gratoque  animo 
colo  ac  veneror,  quosque  Deus  in  posterum  mihi  servet 
incolumes.  Primis  litterarum  elementis  a patre  carissimo 
domi  eruditus,  gymnasium  adii  Wittenhergeuse.  Quod 
quum  per  septem  annos  frequentassem,  testimonio  maturi- 
tatis munitus  Bonuanj  me  contuli,  ihique  quatuor  per  se- 
mestria scholas  frequentavi,  apud  facultatem  medicam 
nomen  professus.  Inde  Herhipolim  profectus  per  semestre 
praelectionibus  virorum  illustrissimorum  interfui.  Tum  per 
semestre  Berolini  studia  continuavi.  Iterum  Bonnam  re- 
versus dua  per  semestria  in  hac  alma  litterarum  sede  mo- 
ratus sum. 

Per  haec  semestria  scholis  interfui  et  medicis  et  phi- 
losophicis atque  disserentes  audivi  liosce  viros  illustrissimos, 
celeberrimos,  experientissimos : 

Bonnae:  Albers,  Binz,  Biscliof,  Buscli,  Doutre- 
lepont,  Kilian,  Knoodt,  Naumann,  Noeggeratli, 
Pfliiger,  Pllicker,  Saemisch,  S chaaffhausen,  M. 
Schultze,  Troschel,  de  la  Valette  St.  George, 
C.  0.  Web  er,  M.  J.  Web  er,  Wutzer; 

Herbipolis:  Bamberger,  Foerster,  v.  Fran- 
que,  Geigel,  Linhart,  v.  Marcus,  Rinecker,  v. 
Scanzoni; 

Berolini:  v.  Baerensprung,  Frerichs,  Lan- 
genbeck,  Komberg. 

Quibus  omnibus  viris  optime  de  me  meritis  gratias 
babeo  quam  maximas,  seraperque  habebo. 

Praeterea  facere  non  possum,  quin  gratias  quas  possum 
maximas  agam  viris  spectatissimis,  professoribus  illustris- 
simis, W.  Buscb  atque  M.  Scliultze,  ob  summam  ergo 
me  humanitatem  et  benevolentiam. 


THESES. 


1)  Rhinoplastice  e fronte  illi  e brachio  est  praeponenda. 

2)  Atropinum  in  iritidem  optimum  remedium  antiphlo- 
gisticum. 

3)  Pulmonum  docimasia  non  sufficit  ad  infanticidium 
constituendum. 

4)  In  haemophilis  ecchymomata  in  cutem  plerumque  sua 
sponte  exoriuntur. 

